**1.IKASGAIA: NAZIO BATUEN ERAKUNDEA**Bere egoitza nagusia (organo nagusietatik bat kenduta, denak hor daudelako) ,New York-en dago, baina Suitzan, Holandan, Espainian….ere egoitzak daude.Justizia Auzitegia izan ezik (La Hayan) beste 5 organoak New Yorken daude. Justizia Auzitegia hor ez dago organo politikoak eta judiziala bereizita egon behar direlako.

Karta (1945) :sorrera markatzen duen araua eta eskuduntzak markatzen ditu.

**ORGANOAK 7.art**

-Idazkari orokorra: Honen atzetik idazkaritza orokorra.

-Batzar nagusia: “estatukide guztien batzarra” , askok esaten dute parlamentu antzekoa dela baina ez da zehatza horrela deitzea.

-Segurtasun Kontseilua: Barne ordenamendura joz kazetariek botere exekutiboa dela esaten dute.

-Nazioarteko justizia auzitegia: Aurrekoa bezala bot judiziala.

Konparaketak ezin dira egin barne ordenamenduarekin, ez da estatu bat, ez du bot subiranorik, estauek esaten dutenaren menpe daude, NBE ez da estatuei zerbait inposatzeko ahalmena duen erakundea. NBE estatuek nahi duena da.

4 aurreko organoak garrantzitsuenak.

-Administrazio fiduziariorako kontseilua: Koloniak zituzten estatuak kontrolatzea, koloniak kudeatzea. XXI. mendean: mendebaldeko sahara, gibraltar.

-Kontseilu ekonomiko eta soziala: lan handia egiten du, klasean ez hainbeste ikusi. Honen baitan giza eskubideen kontseilua kokatu, giza esk babesera bideratuta.

Organo nagusiak badira maila berean daudela esan nahi du, bata besteari ezin dio ezer inposatu beraz.

**IDAZKARITZA OROKORRA**Idazkari orokorra **NBEn ordezkaria** da, ordezkaria izatez gain, **Idazkaritza Orokorraren** buru da. Beraz, organoa Idazkaritza Orokorra da. Momentu honetan 30.000 funtzionario baino gehiago daude.

EZAUGARRIAK:
-**Organo nagusia** da (7. art): Idazkaritza Orokorra organo nagusia da, jende gehien lan egiten duena.
-**Beste organoen menpe lan egiten du** (B.N., S.K., ECOSOC, A.F.K.): organo guztiak maila berean daudela esan badugu nola izan daiteke hau? Gauza bat da hierarkia maila berean egotea, baina idazkaritza organo administratiboa da eta besteentzat lan egin behar du. 6 hizkuntza ofizial daude eta testu guztiak 6 hizkuntza horietan argitaratu behar dira. Ondorioz, Idazkaritza Orokorraren kideen zati handi bat **itzultzaileak** dira. Lan administratiboak egiten ditu, gainontzeko organuek laguntza eskatzen diote.
\*Errelitatean Idazkaritza Orokorrak lan administratiboak egiten ditu, horregatik gainontzeko organoek laguntza eskatzen diete. Bere lan propioez aparte, beste organoei laguntza ematen die, horregatik esaten da beste organoen menpe lan egiten duela.
-**Ez da gobernuartekoa**: Idazkaritza orokorra **independentea** da. Ez da estatuen ordezkaria, NBEn ordezkaria baizik. Ondorioz, ez ditu estatuen jarraibideak eta aginduak jarraitzen, ezta ere bere naziotasunekoak. Idazkari Orokorra, inpartziala izan behar da, ezin du inolako eragin edo presiorik jaso ez bere Estatuetatik ez gainontzekoetatik. Estatuek ez dute inolako eraginik, organo inpartziala da, pertsona honek NBE izenean lan egiten du. G.e: Ban Ki-Moon. Aurrekoa Kofi Annan.

EGINBEHARRAK:
-**Anitzak:** Beste organoentzako lana egiten duenez, beste organoek behar duten laguntza tekniko administratibo guztia burutzen du.
-**Urteroko txostena prestatu:** Txosten honetan hurrengoa adierazten da: zer egin/ez duen erakundeak, zer den beharrezkoa egitea, estatuei esaten diete zenbateko aurrekontua behar duten eta zein arazo dauden.
-**Nazio Batuen Erakundea ordezkatu:** funtzio esanguratsuena.

ORDEZKARITZA:
-**Ez du bere naziokotasuneko Estatua ordezkatzen**
-**B.N.-ak izendatzen du S.K.-ak proposatuta (beto eskubidea) (97.art).** 5 estatuk aukera dute erabaki bat blokeatzeko eta, ondorioz, ebazpen bat ez ateratzeko. Proposatzean filtro bat bezala pasatzen dute, estatu hauen onirintzia jasotzen dute aurretik. Batzar Nagusiak hautagaiak proposatu behar baditu, hauetako batek “pertsona hori ez” esan dezake. Ondorioz, Idazkari Orokorrak 5 potentzia horiekin harreman ona izan behar du edo, behintzat, arazorik ez eduki.
-**5 urterako izendatua:** berriz hautakua izateko aukera dago, ez dago mugarik alde horretatik.
-**Ezin du Gobernuen instrukziorik jaso (100. art):** NBEn ordezkaria d, NBEn interesak ordezkatu behar ditu, besteak beste bere figura inpartzialitatean oinarritzen delako. Inpartzialitate hori galdu ezkero estatuek ez dute konfiantzarik izango beregan.

**BATZAR NAGUSIA (Asanblada Orokorra):** Estatu kide guztien batzarra.Batzar Nagusiari hitz egiten dugunean arazo bat dago eta arazo hori prentsa da. Askotan prentsan munduko Parlamentua dela esaten da, honen itxura baitu, baina hau EZ da horrela.

EZAUGARRIAK:
-**Organo nagusia da** (7.art)
-**Independientea**: ez du beste organo batentzat lan egiten. Bere agenda eta egiteko/lan propioak ditu.
-**Gobernuen artekoa:** organo politikoa da. Organo horretara estatu guztiek beraien ordezkariak bidaltzen dituzte eta estatuen iritziak aurkezten dira. Estatu bakoitzak 5 ordezkari, enbaxadoreak eta estatuko funtzionarioak dira, gobernuaren izenean lan egiten dute, ez du suposatzen barne antolamenduko isla denik (alderdiak ordezkatzen dituena).

ORDEZKARITZA:
- **Plenarioa (9.art):** Estatu guztiek aldi berean hartzen dute parte. Lan egiteko modu orokorra Plenarioa da eta gero komisioak daude.
**- Gehienez 5 ordezkari Estatu bakoitzeko:** estatu bakoitzak 5 ordezkari bidali ditzake Batzar Nagusira, 5 hauek diplomatikoak direlarik, baina 5 ordezkari izateak ez du esan nahi ordezkari bakoitzak boto bat duenak. Estatu bakoitzak boto bat du (193 boto). 5 ordezkari horiek enbaxadoreak dira ez dira ordezkatzen duten estatuaren barne politikaren isla.

EGINBEHARRAK:

**- Edozein arauari buruz eztabaidatu (10.art):** NBEn eremuan sartzen den edozein gairi buruz eztabaidatzea. Denetatik sartzen da: ingurugiroa, ura, gerrak, telekomunikazioak, errefuxiatuak… Beraz, Batzar nagusia edozein gairi buruz hitz egiteko foroa da. Noski, bakoitzak ez du nahi duenari buruz eztabaidatzen, agenda bat dago. Gauza bat da edozein gairi buruz eztabaidatzea eta beste gauza bat da hartutako erabakiek zein balio duten. **Batzar Nagusiaren lehen arazoa: bere ebazpenak estatuentzat ez dira lotesleak. SOFT LAW:** arauak dira baina leunak, lotesletasunik ez dutenez jarraibideak dira. Ebazpen bat da baina Estatu batek ez badu bete nahi ez du zertan bete behar, baina Estatuen ordezkariek gehiengoz eman dute.

Hemen arazoak sortzen dira.

Eskunduntzaren arazoa→ arazo bera segurtasun kontseiluan eztabaidatzen ari badira, hau da, bi organo hauek aldi berean ezin dute eztabaidatu. Lehentasuna SK izango du, bere eginbeharra baita bakea eta segurtasuna mantentzea. SKak bere lana bukatzen duenean ez du BNak inongo eragozpenik gai hori jorratzeko.

**- Gomendioak egin, ez da loteslea (S.K-ri, Estatuei,…)** Presionatu dezake.
**Salbuespena: Arazoa S.K.-aren eskutan badago (12.1.art).** Gai baten inguruan segurtasun Kontseiluak eztabaida bat hasten badu, Batzar Nagusiak gai horretatik bere burua kendu behar du, ezin du sesioa ireki. Momentu berean ezin dira gai beraren inguruan aritu eta, gainera, Segurtasun Kontseiluak lehentasuna du SKren eskuduntza delako bakea eta segurtasuna mantentzea. Izan ere, momentu berean arituko balira, bat ez etortzeko arriskua egongo litzateke eta, ondorioz, segurtasun juridikoaren printzipioa urratzekoa.
BN gai horren inguruan ari da, baina gero SK lanean hasi. BN exekipenean utzi bere lana. BN ez horren inguruan lanean eta SK bai, BN ezin ireki sesioa. SK bukatzean ahalko du.

**- IO beharrak markatu, BN Aurrekontua aprobatu (17.1.art):** Idazkaritza Orokorrak urteroko txostena egiten du, txosten horretan beharrak ezartzen dira, baina gero Batzar Nagusiak zenbat diru erabiliko den etab. finkatu behar du.

**- 377 (V) Ebazpena: *”Union pro paz”*.** Batzar Nagusiaren ebazpenek beti zenbaki bat eta parentesi artean beste zenbaki bat jasotzen dute. Lehenengo zenbakia ebazpenaren zenbakia da eta bigarren zenbakia ebazpen hori eman zen sesio aldiarena. Sesio-aldiak urtea jakiteko erreferentzia ematen digu. NBE 1945an sortu zen eta, ondorioz, V sesio-aldia 1950 urtea da. Zein garrantzi du “union pro paz” deituriko ebazpen honek? 1950an mundua bi bloketan zatituta zegoen: GERRA HOTZA. Ez zegoen gerra mundialik baina tentsioa nonahi zegoen. 5 estatuk zuten botoa: AEB, BH eta Frantzia bloke kapitalistakoak eta Txina eta SESB komunistakoak. Ondorioz, segurtasun Kontseilua hainbat urtetan zehar erabat blokeatuta egon zen beto eskubidea zela eta. Ebazpen honek zer dio? Betoen ondorioz Segurtasun Kontseilua blokeatuta dagoen bakoitzean, gai hori Batzar Nagusira igaroko da. Izan ere, blokeatuta egonda SK-k ez zuen ezertarako balio. Batzar Nagusira igarotzeak zerbait konpontzen du? ez, SK-ren ebazpenak lotesleak direlako eta Batzar Nagusiarenak ez, baina behintzat eztabaidatu egiten zen. Ebazpen hau aipagarria da BN-ren eskuduntza eremua zabaltzen delako.
SK blokeatzean BNra joko dute gai guztiak, baina gomendioak izango dira.

Sesioaldia: urtea→ hasiera 1945an, beraz 1945+5=1950

1945: gerra hotzaren garaitik-1989: berlingo harresiaren erortzeraino ia ez ziren ebazpenik onartu, beto eskubideagatik.

ERABAKIAK:
**Balio juridikoa → NJA.: Nazioarteko zuzenbidearen zantzua (***signo de derecho***).** Ezin da inposatu baina bertan agertzen dena zuzenbidea da. Nazioarteko ordenamenduarentzat ez dira gomendioak, ebazpenak dira eta ebazpen horiek zuzenbidea dira, beste gauza bat da exekutagarriak ez direla, hau da, estatu bat ezin dela behartu hori betetzera. Lor dezaken gehiena da presioa jasotzea.

**Botazioa: (18.art)**
**+ Estatu bakoitzak boto bat.**
**+ Funtsezko arazoetan: 2/3 gehiengoa.** 193 estatu baldin badaude ia 130 estatuk alde bozkatu dutela esan nahi. Beraz, ez da loteslea, baina munduaren bi herenek ontzat eman dute eta, ondorioz, ez da gomendio huts bat. Zergatik gehiengo hain zabala? BN-n Txinaren botoak eta Banuaturen botoak balio bera duelako eta munduaren bi herenaren botoekin suposatzen delako munduaren populazio gehiengoa ordezkatuta egongo dela. Ezberdintasun hau da, hain zuzen ere, lotesle ez izatearen arrazoia. Izan ere, munduko estatu txiki guztiak ados jarriko balira gerta liteke ebazpen bat populazioaren %20rekin onartzea eta estatu handiek bete behar izatea, nahiz eta populazioaren %80 izan. Beraz, ez da parlamentua: bere ebazpenak ez dira lotesleak eta, gainera, populazio oso ezberdineko estatuek boto kopuru berdina dute (estatuen gehiengoa eta populazioaren gehiengoa lortzen dela kalkulatzen da).
**+ Gainontzekoak: gehiengo bakuna** ½ + 1.

FUNTSEZKO ARAZOAK (2/3eko gehiengoa eskatzen dutenak):
Bakeari buruzko gomendioak, S.K.-ko kide-Estatu ez-iraunkorren hautapena, ECOSOC-eko kideen hautapena, AFK-ko kideen hautapena,
-N.B.E.-aren kide berrien onarpena: adb, gaur egun arazoa Kosobo da. Batzar Nagusiak honen sarrera onartu beharko du, baina Segurtasun Kontseiluaren gomendioarekin. Hau izan da Palestina estatu kide ez onartzeko arrazoia. NBEetan “observadore” bezala parte hartzen du AEBk ezetz esan duelako, AEBren alitua Palestinaren aurka dagoen Israel den heinean.
- Kideen eskubideen esekipena: estatuek kuota batzuk ordaindu behar dituzte. Kuotarik handiena AEBk du eta arazoa hainbat urtetan zehar ez duela ordaindu izan da. esekipena esatea erraza da baina nork kentzen dio eskubidea adibidez kasu honetan AEBri, nahiz eta arrazoi hau egon?
- Kideen kanporatzea: kideen 2/3 gehiengoz. Taiwan izan da kasu bakarra eta Txinak hartu zuen bere lekua.
A.F.K.-eko funtzionamendu arazoak, Aurrekontua.

PROZEDURA: (Hemen bai funtzionatzen du Parlamentu bezala)

- **Ohizko sesioak**: urtero (Irailaren 3. asteartetik).

**- Ez-ohizkoak: Beharrezkoa denean.** Honetarako Komisioak daude, hau gertatzen da S.K. gaia blokeatuta dagoenean eta BNk hartzen duenean. Bakea eta segurtasuna arriskuan daudenean + SK blokeatuta.

**SEGURTASUN KONTSEILUA:** Garrantzia handien duen organoa da.Komunikabideetan gehien agertzen dena da.

EZAUGARRIAK:

**- Organo nagusia (7.art)**

**- Independientea:** funtzio propioak ditu.

**- Gobernuen artekoa:** Estatuak daude ordezkatuak. Zein da ezberdintasuna BN-rekin? Hemen 15 estatu bakarrik ordezkatzen direla. Zergatik 15 bakarrik? Honen helburua bakea eta segurtasuna bermatzea izan behar da eta, ondorioz, hau erabakitzea nahiko erraza izan behar da. 15 kide hauen artean 5 iraunkorrak dira, hau da, 5 estatu hauek beti hor egongo dira (AEB, F, BH, T, E) eta beste 10 ez iraunkorrak. Hemen kritikatu dena 5 iraunkor horien existentzia izan da, ez bakarrik iraunkor izateagatik, baizik eta beto eskubideagatik. Zein da arrazoia 5 horiek hor egoteko? Printzipioz arrazoia II.M.G. irabazi zutela da, baina Frantziaren kasua nahiko eztabaidagarria da, hau kolaborazionista izan zelako.

ORDEZKARITZA: (23.art)

**- MURRIZTUA → 15 Estatu**  **+ 5 Iraunkorrak**  **+ 10 Ez-iraunkorrak (2 urterako)**

**- Kide-Estatu bakoitzak: Ordezkari bakarra.**

EGINBEHARRAK: (24.art)

**Oinarrizkoena: nazioarteko bakea eta segurtasuna mantentzea.** Bakea mantentzea (beste gerra bat ez ematea). Indarraren erabileraren murrizketa/desagertzea, gatazkak era baketsuan konpontzea. BN-rekin konparatuta askoz funtzio zehatzagoa du eta organo exekutiboagoa da.

**Botereak (bere esku dauden tresnak):**

**+ VI. Kap.→ Arazoen konponbide baketsua (ikerketak, soluzioak proposatu).** Ez die estatuei inolako araurik inposatzen, arazo bat konpontzeko laguntza ematen du, bideratu egiten ditu estatuak.Segurtasun Kontseiluak ikusten badu eskualde baten tentsio edo krisi bat dagoela. Estatu horiei tentsioa gutxitzeko eta gatazka konpontzeko gomendioak eman ahal dizkio. Adibidez, momentu honetan Siriari gomendioak ematen zaizkio. Siria fase honetan dago ez delako nazioarteko bakearekin apurtu. Nahiz eta nazioarteko segurtasuna kolokan egon, Siriak fase honetan egoten jarraituko luke, Txinak eta Errusiak momentuz ez dute Sirian sartzea erabaki.
Gomendioak, bakea eta segurtasunak oraindik kolokan ez daudelako. Arazoen konponbide baketsua: gatazkan sartutakoei gomendioak eman nola konpontzeko (ikerketak, soluzioak proposatu). Bitartekari lana, arazoa bideratu. BN ez du indar loteslea, SK VI.kapituluan ezta ere, baina VII.nean bai.

**+ VII. Kap.→ Bakea arriskuan badago** (kapitulu honetara igarotzen bagara nazioarteko bakea eta segurtasuna jada kolokan jarri direla esan nahi du), mehatxu bat da, VI. Kapituluko erabakiak betetzen ez direnerako edo arazoa horiekin konpontzen ez denean. Hauek ez betetzean santzioak jar daitezke, neurri hertsakorrak jartzeko aukera dauka 41. artikulua jarraitu.

Kartaren 39. artikuluak Segurtasuna Kontseiluari bakea arriskuan dagoela adierazteko ahalmena ematen dio.

**- Santzio ekonomikoak:** 41 art. Jasotzen diren neurriak (komunikabideak moztea estatu horrekin adibidez). Hau da, indarra suposatzen ez duten gainerako neurriak.

**- Santzio militarrak:** indarra suposatzen dutenak, tropak bidaltzea (42 art).

Santzio ekon + militarrak (orokorrean hasiera batean militarrak/indarrezkoak ez direnak jarri eta honek funtzionatzen ez badu besteak, baina ez da nahitaezkoa segida hau) Neurri mil jarri nahi dituztenean estatuei eskatu, ez daukate ejertzitorik. Neurriak hartzeko aukera: Lotesleak. 39.art: SK dagokio bakea eta segurtasuna arriskuan dagoen definitzea.Berezitasuna: Subjektiboa, organu pol baten eskutan, 5 estatuk beto eskubidea.

**+ VIII. Kap.→ Akordio erregionalak (52.3.art).** Izan ere, berak ejertzitorik ez daukanez, NBEak akordioak egin behar ditu estatuekin eta OTANekin ejertzitoa lortzeko.

**+ XII. Kap.→ A.K.F** (Administrazio FIduziarioko Kontseilua). Metropolien kontrola egiteko, arauak errespetatzen diren ikuskatzeko. Gaur egun, zentzua galdu du, eta ardura hori Segurtasun Kontseiluaren esku dago.
(Koloniak antolatzen dituen kontseilua). Gaur egun koloniak desagertu dira (Gibraltar, M Sahara salbu), SK eman ardura hau, honen jarduerak ez duelako zentzurik.
**- Urteroko txostenak Batzar Nagusiari igortzen dizkio.**

ERABAKIAK:

**- Betebeharrekoak dira (25.art):** berez gomendioak dira, baina ez dira gomendio hutsak. Izan ere, estatu batek 6. Kapituluan gomendatu zaioena betetzen ez badu, badaki 7. Kapitulura pasako dela. Siriak ez ditu gomendioak bete badakielako Errusiaren laguntza duela.

**- Botazioak: Kide bakoitzak boto bana** (gaiaren garrantziaren arabera bat edo bestea)

**+Prozedurari buruzko arazoak→ 9 boto.** 15 kide horietatik edozein 9 boto lortzearekin ebazpena aurrera eramaten da.

**+Gainontzekoak** (27.art) **→ 9 boto (kide iraunkorrak barne daudelarik):** tratatuan 9 boto horien artean 5 iraunkorren botoa egon behar dela ematen du eta hauetako batek ez badu baiezkoa ematen ez dela aurrera eramango. Baina ohiturak hau aldatu egin du: 9 boto behar dira, baina 9 boto horien artean ezin da inoiz egon 5 iraunkorren ezezko botoa. Beraz, iraunkor baten abstentzioak prozesua aurrera ez eramatea ekarriko du, hau da, beto eskubidea ematen da. Praktikak hau aldatu egin du, 9 boto lortuta ebazpenak aurrera egiten du, nahiz eta 5 iraunkor horiek honen barne ez egon.

**Beto eskubidea: Kide iraunkorrek duten esk.**

PROZEDURA:
Etengabeko funtzionamendua (28.). Ez du sesio aldirik, behar denean biltzen da. Segurtasun Kontseiluak ez ditu sesioak, BN antzera, bakea eta segurtasuna kolokan jartzean, momentuan biltzen dira. Normalean, SKaren bilerak orduetan antolatzen dira.

Ordezkaria orokorrean estatu bakoitzak NB dituen enbaxadoreak izaten da. Hala ere, estatu buruak eta gobernu buruak ere ikus daitezke, atzerri ministroaz gain. 3 pertsona hauek eserleku bat izateko eskubidea dute, hauek baitira ordezkari nagusiak, erreglamentuak dioenez.

**NAZIOARTEKO JUSTIZI AUZITEGIA**

Justizia Auzitegia beste erakundeetatik bereizten duen lehen ezaugarria Auzitegi bat dela eta, beste guztiak ez bezala, egoitza nagusia La Hayan duela da.

**- Organo nagusia da (Estt. 1.art):** NBEren auzitegi nagusia da, beraz ez da bakarra.
**- Independientea (Estt. 2. art):** Botere Judizialaren lana betetzen du.

**- Ez da Gobernuen artekoa:** Estatuen arteko gatazkak konpontzeko auzitegia da**.**

**- Bere aurrean Estatuek bakarrik aurkeztu daitezke (Estt. 34. art):** Nazioarteko Justizia Auzitegiak estatuen arteko gatazkak konpontzen ditu, ezin ditu norbanakoak epaitu.

ORDEZKARITZA:

**- Estatuak ez daude ordezkatuak**

**-(“Ad hoc):** izatez 15 epaile daude, baina hauek epaile bereziak dira. Adibidez, Espainiaren eta Frantziaren artean gatazka bat sortzen bada eta 15 epaileen artean Frantziako bat badago, Espainiak ad hoc epaile bat aukera dezake, horrela 16 epaile egonez eta berdintasun egoeran jarriz. Izan ere, suposatzen da epaileen inpartzialtasunez jokatu behar dutela, baina praktikan hau ez da beti horrela. Barne ordenamenduan loturaren bat dagoenean, boterean dagoen pertsona horrek abstenitu egiten du eta kasu horretan parte ez hartzea eskatzen dute alderdiek, baina nazioarteko ordenamenduan hau ez da horrela (epaileak abstenitzea aukera dezake, baina alderdiek ezin dute eskatu). Zergatik? Demagun orain Espainiaren eta Djibutiren artean dela gatazka: biek eskatu dezakete ad hoc epaile bat, 17 epaile egonez. Kasu honetan ez da berdintasuna lortzeko asmoarekin egiten, baizik eta epaile horrek bere estatuaren ikuskera juridikoa azaltzeko eta, horrela, gainerako epaileek Estatu jakin horren portaera hobeto ulertu eta baloratu ahal izateko.

Berez, 15 epaile ditu NJA, baina 16 edo 17 epaile izatera iritsi daitezke. Aldeen naziokotasuna ez duen epailea ez badago ad hoc epaile bat ezartzen da. 15 epaile horiek mundu osokoak direla esaten da, baina hauei hobe ulertarazteko aldeen egoera, ad hoc epaile hauek lan handia egiten dute.

**- Epaileen naziokotasuna: Ez du axola, baino bat baino gehiago Estatuko ez! (Estt. 3.1. art):** naziokotasun bereko bi epaile ezin dira inoiz egon. NJAn mundu guztiko sistema judizialak islatuak gelditu behar dira eta, ondorioz, banaketa geografiko bat dago: 3 epaila Asiako estatuetatik, 3 Afrikatik, 2 epaile Latinoamerika eta Karibetik, 2 epaile Europako ekialdetik eta 5 epaile Mendebaldetik (Europa mendebaldea + AEB + Kanada + Mexiko) eta Ozeaniatik. Horrela sistema judizial guztiak ordezkatuak gelditzen direla uste da. Hala ere, honen atzean dagoena 5 potentziak ordezkatuak egoten saiatzea da.

 **- Konposizioa: (Estt. 13.1. art)**

Arbritai auzitegi iraunkorra: izenez osatutako lista bat (ospe handiko juristak). Bertara estatu bakoitzak 4 izen proposatzeko aukera du. Lista honetatik epaileak hautatzen dira ere. BN (⅔ aldeko boto), SK (9aldeko botoa) agertzen da lista hau, bakoitzak bere aldetik botazioa egiten du, 2 organoetan gehiengoa lortu behar duelarik pertsona horrek. Hala ere, hau abiapuntua da, baina gero benetan negoziaketaren bitartez aukeratzen da.

**+ 15 Epaile:** 15 epaile hauek ospe handiko juristak izango behar dira bere estatutuaren arabera. Honek arazoak sortzen ditu, bere jatorrian horrela bazen ere, momentu honetan bi bakarrik betetzen dutelako baldintza hori. Gaur egun gehienek atzerri ministaritzan lan egin dute. Ondorioz, estatutua ber interpretatuz, gero eta kutsu politiko handiagoa duten epaileak daude NJAn.

Epaile izateko ukanbeharrak:

-Ospe handiko jurista izatea

-Moral altuko jurista izatea

-Barne ordenamenduko, hau da, bere Estatuko organo gorenetara iristea eskatzen da.

**+ B.N eta S.K.-ak hautatuak:** epaileak aukeratzeko prozesua berezia da, modu paraleloan egiten delako Batzar Nagusian eta Segurtasun Kontseiluan. La Hayan “Arbitrai Auzitegia” dago, non jurista ospetsuen 4 izen proposatzen dira. Estatuen artean gatazkaren bat dagoenean, Arbitrai Auzitegiak aukeratzen du arbitroa. NJAren konposaketarako ere Arbitrai Nagusiak parte hartzen du: estatu bakoitzak 4 izen sartzen ditu eta gero Arbitrai Nagusiak aukeratzen du bat. Gainera, aukeratuak izateko, estatu kideen 2/3en botoa lortu beharko dute, hau da, gutxienez 130 estatuk botoa emanda. Hau ez da nahikoa aukeratua izateko, Segurtasun Kontseiluak ere gehiengoa beharko duelako, kasu honetan beto eskubiderik gabe.

**+ 9 urterako:** ber hautatuak izan daitezke. Jatorrian, 1966an, Auzitegiak bere lana hasi zuenean, Auzitegiak estatutuak ezartzen zuena zehatz mehatz betetzen zuen. NJAra heltzeko lehendabizi Auzitegi Konstituzionalera iritsi behar zen eta, ondorioz, oso zaharrak iristen ziren. Ondorioz, oso zaila zen ber hautatuak izatea lortzea. Gaur egun normalagoa da ber hautatua izatea. Berritzeko sistema ez da 9 urtero hauteskundeak egitea, baizik eta 3 urtero kideen herena aldatzea, hau da, hiru urtero 5 kide. Izan ere, kide guztiak batera aldatzen badira, jurisprudentzia izugarri aldatu daiteke, epaileen ideologia izugarri aldatu daitekeelako. Horrela jurisprudentzia konstante jarraituko luke.

EGINBEHARRAK:

**Funtzio kontentziosoa: (Estt. 94. art):** hau da bere funtzio nagusia. Funtzio kontentziosoan estatuen arteko gatazkak konpontzen dira, bai batek bestea demandatu duelako eta baita biek Auzitegiaren aurrera joatea erabaki dutelako. NJAk epaila eman behar du.

**+ Bukaera: betebeharreko epaia:** hau da, bi aldeek bere burua lotuta ikusiko dute.

**+ Bakarrik parte diren Estatuentzat:** hau da, formalki bi estatu horiek bakarrik geldituko dira lotuta, baina, materialki, Auzitegiak emandako epaian erabilitako arrazonamendua gainerako estatuei ere aplikatuko zaie gerora. Jurisprudentziak ere eragina du gainontzekoentzat, beraz.

**+ Apelaezina:** epaila irmoa da. Hau nazioarteko ordenamenduko berezitasun bat da, oso zaila baita bi instantziako auziak aurkitzea (Nazioarteko Justizia Auzite Penalean bai).

**+ Ez bada betetzen→ S.K.-ri igorri honek gomendioak eta neurriak hartzeko.** Izan ere, barne ordenamenduan Auzitegiak gure kontra sententzia bat ematen badu, polizia etorriko zaigu kartzelara eramatera, baina Nazioarteko Ordenamenduak ez dauka poliziarik. Nazioarteko ordenamenduko epaiak ez dira exekutiboak, egin behar dena esaten da eta suposatzen da Estatuek fede onez bete behar dutela. Hala ere, Estatuek epai hauek betetzeko arrazoi bakarra ez da fede ona, baizik eta gero beste Estatu batek kaltetuko duela jakitea. Hala ere, batzuetan ez da betetzen (NBE-n Karta, **94.2 art**): Estatu batek ez baditu ezarri zaizkion obligazioak bete, beste aldea Segurtasun Kontseiluaren aurrera joan ahalko da, baina honek nahi baldin badu bakarrik parte hartuko du eta, gainera, Segurtasun Kontseilua ez betetzearen inguruan ari denean boto eskubidea du. Sententzia bat betetzen ez denean eta Segurtasun Kontseiluan inolako ekimenik eramaten ez bada, zer gertatzen da? Batzar Nagusira joan daiteke eta han gai horri buruz eztabaidatuko da. Ebazpena ez da loteslea izango, baina kideen 2/3n botoa lortzen bada presio handia da obligazioak bete ez dituen estatuarentzat. Epaileko obligazioak betetzea lortzeko beste modu bat “ojo por ojo”: zuk sententzia bete arte nik zurekin dudan tratatua ez dut beteko edo laguntzak moztuko dizkizut. Noski, errazagoa da presioa estatu txikien kontra handien kontra baino.

**+ Jurisprudentziaren garrantzia Nazioarteko zuzenbidearen garapenean:** lehen esan bezala, formalki epai horrek bi Estatuak bakarrik lotuko ditu; baina, epai hori emateko NJAk arrazoiketa juridiko egin behar du eta horrek eta emandako ebazpenak izugarrizko garrantzia dute Nazioarteko Zuzenbidea garatzeko eta eguneratzeko.

**Funtzio kontsultiboa: (Galdera juridikoak erantzun)** kasu honetan Estatuek ez dute parte hartzen eta Auzitegiari galdera juridiko bat egiten zaio (Tratatuko artikulu hau nola interpretatu behar da, adibidez). Parte hartzen dutenak nazioarteko erakundeak edo organoak dira. NBk eta SKak inolako baimenik gabe egin ditzakete galderak; gainerako erakunde guztiek baimena eskatu behar diote. Baimena behin lortzearekin nahikoa da, etorkizunean nahi beste galdera egin ahalko ditu, betiere bere eremuko galdera juridikoak badira. Helburua: NBEeko erakundeek beren funtzioetan dituzten zalantza juridikoak aztertzea da da.

**+ Bukaera: Irizpen bat.** Irizpen kontsultiboak ez dira lotesleak (estatuak ez daude behartuta eta berez nazioarteko erakundeak ere ez, baina ia azken hauentzat lotesleak direla esan dezakegu, haiek egin baitiote galdera NJAri), ez dira sententzia bat, ez dute “gauza epaituaren” ondorioa.

**+ Indar loteslerik ez, printzipioz.** Baina irizpen hori eman duena sententziak ematen dituen erakunde berdina da, Nazioarteko Justizia Auzitegia, hau da, aginte bera da. Beraz, ezberdintasuna formala soilik da.

BN eta SK mugarik gabe egin ditzakete galdera horiek, besteek BN-ri baimena eskatu beharko diete, baina baimen hori baten eskatuta nahikoa izango da. Bestetik, BNk eta SK edozein gai juridikori buruzko galderak egin ditzakete, besteek berriz, beraien eguneroko lanaren inguruan soilik.

**+ Tratatuek eta Estatuek onartu dezakete indar loteslea izatea.** Estatuek beraien artean akordio batera iritsi daitezke beraientzat loteslea izango dela adieraziz.

GELDITZEN DIREN BI ERAKUNDEAK NAGUSIAK, LEGEAK HORRELA JASOTZEN DUELAKO, BAINA AURREKOEK BAINO GARRANTZI GUTXIAGO DUTE.

**ADMINISTRAZIO FIDUZIARIOKO KONTSEILUA**: bere funtzio nagusia kolonien kudeaketa zen eta, horregatik, gaur egun kolonialismoak indarra galdu duen heinean, garrantzia galdu du. Helburua: koloniak zituzten estatuek gehiegikeriak ez egitea kontrolatze.

EZAUGARRIAK: Organo nagusia da. Esan bezala, organo nagusia da horrela ezartzen delako baina gaur egun garrantzi nahiko txikia du. B.N. eta S.K.-aren menpean dago. Bere funtzioak bien artean zatituta. Gobernuen artekoa da

ORDEZKARITZA: 5 kide: kide iraunkorrak.

EGINBEHARRAK: Administrazio fiduziarioko lurrak administratzea. Administrazio fiduziarioko lurrak koloniak ziren eta, batez, bigarren mundu gerrako galtzaileek galdutako koloniak. Gaur egun eginbeharrik gabe.

**KONTSEILU EKONOMIKO SOZIALA (ECOSOC)**

EZAUGARRIAK: Organo nagusia da, baina bere lana Batzar Nagusian eztabaidatuko diren gaiak prestatzea (ikuspegi administratibo batetik)mugatzen da, hau da, Nazioartean dauden beharrak. BN menpe dago (66.art), honek ez du esan nahi hierarkikoki BNren azpian dagoenik. Gobernuen artekoa da.

ORDEZKARITZA: Murriztua→ 54 kide (61.1. art). Batzar Nagusiak hautatzen ditu 3 urterako (61.2. art), 2/3 gehiengoaz.

EGINBEHARRAK:

- Nazioarteko arazo ekonomiko eta sozialak aztertu: Esan daiteke edozein gai jorratzen duela. Hemen koka ditzakegu NBEn errelatoreak, hau da, munduko leku jakinetara bidaltzen diren pertsonak egoera bat aztertzeko.

- Txostenak prestatu honako gaietan (txosten horiek gero BN-ra bidaltzen dira. Gaur egun, adibidez, berebiziko garrantzia du aldaketa klimatikoak): gai sozialak, ekonomikoak, kulturalak, hezkuntza.

- Giza Eskubideen errespetua bultzatzea: Giza Eskubideen Babesa bermatzeaz ere arduratzen da.